Coba jelasin Peristiwa dari Abad ke-7 SM dalam bahasa melayu dong

Akhir abad ke-7 SM - Tentera Medes dari Iran barat serta tentera Scythia dari Rusia moden dan Ukraine menyerang bahagian-bahagian utara dan timur Assyria.

699 SM - Khallushu mewarisi Shuttir-Nakhkhunte sebagai raja Empayar Elam.

697 SM - Kemangkatan Raja Huan, raja Dinasti Zhou di China.

696 SM - Raja Zhuang menjadi raja Dinasti Zhou di China.

696 SM - Tentera Cimmerian memusnahkan Phrygia; kemungkinan penghijrahan orang-orang Armenia.

691 SM - Raja Sennacherib dari Assyria menewaskan raja Humban-nimena dari Empayar Elam dalam Pertempuran Halule.

690 SM - Taharqa, raja Dinasti Kedua Puluh Lima, naik takhta Mesir (tarikh anggaran).

689 SM - Raja Sennacherib dari Assyria menjarah Babylon.

687 SM - Gyges menjadi raja Lydia.

687 SM - Hezekiah diwarisi oleh Manasseh sebagai raja Judah.

682 SM - Kemangkatan Raja Zhuang, raja Dinasti Zhou di China.

681 SM - Raja Li menjadi raja Dinasti Zhou di China.

681 SM - Esarhaddon mewarisi Sennacherib sebagai raja Assyria.

677 SM - Kemangkatan Raja Li, raja Dinasti Zhou di China.

677 SM - Esarhaddon mengetuai angkatan tentera Assyria terhadap puak-puak Arab, dan mara sehingga Anak Air Mesir.

676 SM - Raja Hui menjadi raja Dinasti Zhou di China.

675 SM - Esarhaddon memulakan pembinaan semula Babylon.

674 SM - Esarhaddon menghancurkan pemberontakan di Ashkelon yang disokong oleh Taharqa, raja Mesir. Sebagai gerak balas, Assyria menyerang Mesir, tetapi Taharqa dapat mempertahankan diri daripada penyerang-penyerang tersebut.

673 SM - Tullus Hostilius menjadi raja Rom.

671 SM - Esarhaddon menyerang Mesir sekali lagi, dan menawan Memphis serta menangkap sebilangan ahli kerabat diraja.

669 SM - Assurbanipal mewarisi bapanya, Esarhaddon, sebagai raja Assyria.

668 SM - Shamash-shum-ukin, anak lelaki Esarhaddon, menjadi raja Babylon.

668 SM - Mesir memberontak terhadap Assyria.

668 SM - Anggaran: Nineveh, ibu kota Assyria, mengambil alih daripada Thebes di Mesir sebagai kota yang terbesar di dunia.

667 SM - Byzantium diasaskan oleh penjajah-penjajah Megara di bawah Byzas (tarikh tradisional)

664 SM - Pertempuran laut yang pertama dalam sejarah tercatat Greek antara Corinth dan Corcyra.

664 SM - Assurbanipal menawan dan menjarah Thebes, Mesir.

664 SM - Psammetichus I mewarisi Necho I sebagai raja Mesir Bawah.

664 SM - Taharqa melantik anak saudaranya, Tantamani, sebagai pewaris Mesir Atas.

11 Februari 660 SM - Pengasasan Jepun oleh Maharaja Jimmu (tarikh tradisional).

660 SM - Penggunaan pertama yang diketahui tentang skrip demotik.

660 SM - Psammetichus I menghalau tentera Assyria dari Mesir.

650-an SM - Pendudukan bermula di Piedras Negras, Guatemala, tapak Maya.

657 SM - Cypselus menjadi penzalim yang pertama di Corinth.

656 SM - Psammetichus memperluas kuasanya ke seluruh Mesir. Keakhiran Dinasti Kedua Puluh Lima.

653 SM - Atta-Khumma-In-Shushinak dan Khumbanigash II mewarisi Shilhak-In-Shushinak dan Tempti-Khumma-In-Shushinak sebagai raja-raja Empayar Elam.

652 SM - Babylonia di bawah Shamash-shuma-ukin memberontak terhadap Assyria.

651 SM - Raja Xiang menjadi raja Dinasti Zhou di China.

650 SM - Kota Abdera di Thrace diasaskan oleh penjajah-penjajah dari Clazomenae.

650 SM - Perubahan iklim menjejaskan semua kebudayaan Zaman Gangsa di Eropah dengan iklim yang lebih sejuk serta lebih lembap. Puak-puak kebudayaan Zaman Gangsa Nordik di Scandinavia ditolak masuk ke benua Eropah di selatan.

640-an SM - Ashurbanipal, raja Assyria, mengasaskan sebuah perpustakaan yang mempunyai sebuah salinan Epik Gilgamesh terawal yang lengkap.

649 SM - Indabigash mewarisi Tammaritu sebagai raja Empayar Elam.

649 SM - Pemberontakan Babylonia dibawah Shamash-shuma-ukin dihancurkan oleh Assyria.

648 SM - Pankration menjadi satu acara Sukan Olimpik Kuno.

6 April 648 SM - Catatan Yunani yang terawal tentang gerhana suria.

647 SM - Raja Assurbanipal dari Assyria menjarah Susa.

642 SM - Ancus Marcius menjadi raja Rom yang keempat (tarikh tradisional).

640 SM - Kemenangan Assyria yang cemerlang terhadap Empayar Elam.

632 SM - Cylon, orang bangsawan Athens, menawan Akropolis dalam percubaannya yang gagal untuk menjadi raja.

632 SM - Dalam Pertempuran Chengpu, kemaharajaan Jin dan sekutu-sekutunya menewaskan kemaharajaan Chu dan sekutu-sekutunya di China.

631 SM - Pengasasan Cyrene, sebuah tanah jajahan Greek di Libya (Afrika Utara) (tarikh anggaran).

631 SM - Sadyates menjadi raja Lydia.

627 SM - Assurbanipal, raja Assyria, mangkat dan diwarisi oleh Assur-etel-ilani (tarikh anggaran).

626 SM - Nabopolassar memberontak terhadap Assyria, dan mengasaskan Empayar Neo-Babylon.

625 SM - Masyarakat Medes dan Babylonia menuntut kemerdekaan daripada Assyria dan menyerang Nineveh (tarikh anggaran).

623 SM - Sin-shar-ishkun mewarisi abangnya, Assur-etel-ilani, sebagai raja Assyria (tarikh anggaran).

622 SM atau 621 SM - Teks Deuteronomy ditemukan di Candi di Jerusalem.

619 SM - Alyattes menjadi raja Lydia.

619 SM - Kemangkatan Raja Xiang, raja Dinasti Zhou di China.

618 SM - Raja Qing menjadi raja Dinasti Zhou di China.

616 SM - Lucius Tarquinius Priscus menjadi raja Rom yang kelima.

614 SM - Penjarahan Asshur oleh angkatan-angkatan tentera Medes dan Babylonia.

613 SM - Kemangkatan Raja Qing, raja Dinasti Zhou di China.

612 SM - Raja Kuang menjadi raja Dinasti Zhou di China.

612 SM - Sebuah perikatan antara orang-orang Medes, Babylonia dan Susiania mengepung dan menaklukkan Nineveh. Raja Sin-shar-ishkun dari Assyria dibunuh dalam penjarahan.

612 SM - Ashur-uballit II cuba mengekalkan empayar Assyria dengan memantapkan kedudukannya sebagai raja di Harran.

612 SM - Anggaran: Babylon, ibu kota Babylonia, mengambil alih daripada Nineveh, ibu kota Assyria, sebagai kota yang terbesar di dunia.

610 SM - Necho II mewarisi Psammetichus I sebagai raja Mesir.

609 SM - Raja Josiah dari Judah mangkat dalam Pertempuran Megiddo terhadap Firaun Necho II dari Mesir yang sedang menuju ke utara untuk membantu Ashur-uballit II, sebuah negeri di bahagian belakang Assyria.

609 SM - Tentera Babylonia menewaskan angkatan tentera Assyria (tentera Ashur-uballit II), dan menawan Harran. Ashur-uballit II, raja Assyria yang terakhir, hilang daripada sejarah.

609 SM - Jehoahaz mewarisi bapanya, Josiah, sebagai raja Judah tetapi digulingkan dengan serta-merta oleh Necho yang melantik secara rasmi Jehoiakim, saudara kandung Jehoahaz, sebagai raja.

607 SM - Kemangkatan Raja Kuang, raja Dinasti Zhou di China.

606 SM - Raja Ding menjadi raja Dinasti Zhou di China.

605 SM - Pertempuran Carchemish: Putera Mahkota Nebuchadrezzar dari Babylon menewaskan angkatan tentera Necho II dari Mesir, dan menaklukkan Assyria. Tentera Babylonia mengejar melalui Syria dan Palestin.

605 SM - Nebuchadrezzar II mewarisi bapanya, Nabopolassar, sebagai raja Babylon.

600 SM - Pengasasan Capua.

600 SM - Pengasasan Milan oleh orang-orang Celt (tarikh anggaran).

600 SM - Pengasasan Marseille oleh orang-orang Phoceans (tarikh anggaran).

600 SM - Smyrna dijarah dan dimusnahkan.

600 SM - Nebuchadrezzar membina Taman Tergantung Babylon.

600 SM - Gerakan Santo Hari Kemudian: Lehi mengetuai keluarga dan beberapa kawannya untuk lawatan di Amerika dari Jerusalem.

Orang-orang Scythia tiba di Asia.